Gennemluftningsevne 17 



ling af den amerikanske Forsker Edgar Buckingham for faa Aar siden. 

 For at fremskaffe de nødvendige Data angaaende Luftens og Kulsyrens 

 Gennemsivning („Transpiration") og Sammenblanding („Diffusion") 

 gennem Jordlagene benyttede B. et overordentlig sindrigt Apparat, der 

 tillod en afmaalt Luftmængde skiftevis af atmosfærisk Luft og af Kul- 

 syre at passere gennem et Jordlag af en vis Tykkelse ''). Buckinghams 

 Undersøgelser klarlægger Lovene for Udvekslingen gennem Jordlagene, 

 men beror som nævnt paa teoretiske Overvejelser og Laboratorieforsøg 

 og giver intet nærmere om Forholdene i Naturen. 



Et Jordlags Gennemluftningsevne afhænger i det givne Øjeblik 

 i høj Grad af Jordens større eller mindre Vandfylde. Vandmættet Jord 

 er ganske uigennemtrængelig for Luft. Desuden afhænger Gennemluft- 

 ningsevnen af Jorddelenes Kornstørrelse og Lejringsmaade. En fastsam- 

 menhængende Stenmasse vil saa godt som slet ikke tillade Gennem- 

 luftning og vil kun i ringe Grad lade Vandet passere (smig. dog 1. Bd. 

 S. 176), større Sten i et Jordlag vil derfor i kendelig Grad formindske 

 Porøsiteten, da de tager Pladsen op for de Hulrum og Kanaler, der 

 ellers kunde være i Jordarten. Bestaar Jorden derimod helt igennem af 

 grovkornet Materiale (Grus), vil dette i Reglen være lejret saaledes, at 

 baade Luft og Vand let kan passere igennem det, hvad der ogsaa be- 

 nyttes i Praksis ved Anbringelsen af Sten faskiner i et Jordlag, der 

 skal afvandes. 



E. Wollny har ved nogle Forsøg, af hvilke følgende kan anføres, 

 vist, hvor stor Rolle Kornstørrelsen spiller. Jordprøven blev anbragt 

 i et Rør, der i den ene Ende var forsynet med en Trykmaaler og et 

 Tilledningsrør for Luften, i den anden Ende lukket med et fint Traad- 

 net, saa at Luften kunde gaa bort, uden at Jorden faldt ud. Som Jordart 

 blev benyttet Kvartssand af forskellig Kornstørrelse. Ved et konstant 

 Overtryk — 10 Cm. Vandtryk — og samme Højde af Jordsøjlerne i 

 Røret (10 Cm.), passerede i 1 Time følgende Luftmængder gennem 

 Jordlagene: 



Kornstørrelse 0,oi — 0,o7 Mm 2 Liter 



0,07—0,11 — 35 — 



0,11—0,17 — 77 — 



0,17—0,25 — 140 — 



0,25—0,50 — 358 — 



0,5—1,0 — 713 — 



1,0—2,0 — 2883 — 



Men ikke alene Kornstørrelsen, men ogsaa den mere eller mindre 

 kompakte Lejringsmaade spiller, som man kan forudsætte, en stor 



III. 2 



